

**Strategiplan 2021-2026**

**Sjømannskirken -**

**Norsk kirke i utlandet**

**Vedtatt av hovedstyret xx.xx.xx**

# **Strategisk rammeverk**

## Vårt formål

Sjømannskirkens formål er å være kirke i verdens hverdag blant norske i utlandet, på havet og på norsk kontinentalsokkel. I grunnreglene (§ 2) står det at vi skal:

1. forkynne Guds ord
2. forvalte sakramentene
3. gi trosopplæring
4. praktisere kristen nestekjærlighet

## Vår visjon

## ***«Kirke i verdens hverdag!»***

## Vårt oppdrag

Sjømannskirken ønsker å møte nordmenn over hele verden med en kirke som er oppsøkende og tilstedeværende. Vi tilbyr vår kompetanse og tid, lytter oss inn på verdens pulsslag, og er medvandrere i menneskers liv og hverdag og er der for dem. Vårt oppdrag er å:

1. gi tilbud om gudstjenestefellesskap, trosopplæring og kirkelige handlinger
2. oppsøke mennesker aktivt og være opptatt av deres hverdag
3. gi en utstrakt hånd i en sårbar og vanskelig situasjon
4. være et møtested for sosiale og kulturelle samvær
5. være i beredskap for mennesker i krise og nød

## Våre målgrupper

Vi er til for alle nordmenn i utlandet og personer tilknyttet norske virksomheter. Målgrupper som er i særlig fokus, er:

1. de som arbeider i utlandet, på skip og på norsk kontinentalsokkel
2. familiene til de som arbeider i utlandet
3. de som er i en sårbar situasjon i utlandet
4. unge voksne som studerer eller går på skole i utlandet
5. langtidsturister

## Vår virksomhet

Sjømannskirkens virksomhet består av

1. Sjømannskirker som kirkelige, sosiale og kulturelle møtesteder
2. Oppsøkende virksomhet i omlandet rundt sjømannskirkene og i land uten sjømannskirker
3. Besøkstjeneste offshore, på skip og nordsjøflåten
4. Beredskap og beredskapsarbeid
5. Informasjons- og frivillighetsarbeid i Norge

## Våre verdier

### Trosfremmende

1. Vi er del av den verdensvide kirke ​som forkynner evangeliet om Jesus Kristus
2. Diakoni er en sentral del av vårt kirkelige oppdrag​
3. Vi legger til rette for samtaler om tro og tvil
4. Vi vektlegger fellesskap og dialog og er en medvandrer for de vi møter​

### Oppsøkende​

1. Vi er oppsøkende og har høy nærværskompetanse
2. Vi møter mennesker med likeverd og respekt​ uavhengig av tro, kjønn, etnisitet, sosial status og legning
3. Vi kjenner brukerne og våre målgrupper, og lytter oss inn på i deres situasjon og hverdag​
4. Vi skaper fellesskap gjennom aktiviteter i og utenfor sjømannskirkene​

### Kompetent

1. Vi er faglig fundert og har kompetente medarbeidere
2. Vi er en lærende organisasjon som tar i bruk ny kompetanse
3. Vi legger til rette for selvrefleksjon og utvikling hos medarbeiderne

### Bærekraftig

1. Vi har søkelys på et bærekraftig forbruk og arbeider for å minske vårt klimaavtrykk
2. Vi ønsker å bidra til å bekjempe sosial ulikhet på de stedene vi befinner oss
3. Vi fremmer trygge sosiale fellesskap, bærekraftige relasjoner og gode familiebånd

# **Strategisk handlingsplan 2021-2026**

## Det operative arbeidet

### Hovedmål: Å organisere arbeidet på nye og mer innovative måter

1. Gjennomføre pilotprosjekt og på bakgrunn av dette organisere arbeidet i større tjenesteområder​
2. Møte lokale diakonale behov og videreutvikle gudstjenestetilbudet i og utenfor sjømannskirkene
3. Utforske nye måter å nå nordmenn på som befinner seg i tjenesteområdene
4. Identifisere nye og utnytte eksisterende fysiske og digitale møteplasser og plattformer
5. Gi tilpasset tilbud om trosopplæring til ulike aldersgrupper; barn, ungdom og voksne

## Samarbeidspartnere

### Hovedmål: Å utvide og utvikle samarbeidet med andre aktører

1. Utvide samarbeidet med ANSA med tanke på økt synlighet blant studenter
2. Videreutvikle samarbeidet med utenrikstjenesten og Barne- og familiedepartementet for å sikre et helhetlig tilbud for norske borgere i utlandet
3. Videreutvikle et gjensidig samarbeid med Den norske kirke
4. Øke den økumeniske kontakten med lokale kirkesamfunn der det er sjømannskirker
5. Utvide innholdet i de eksisterende beredskapsavtalene med tanke på økt synlighet

## Kommunikasjon

### Hovedmål: At flere kjenner oss og bruker våre tjenester

1. Øke kjennskapen og tilliten til Sjømannskirken i inn- og utland gjennom strategisk kommunikasjon med målgruppene våre.
2. Styrke Sjømannskirkens omdømme og posisjon
3. Aktivt oppsøke andre sine møteplasser for å spre kjennskap og engasjement, særlig blant yngre
4. Øke antall medlemmer og givere gjennom proaktivt medlemspleie

## Økonomi

### Hovedmål: At vi øker inntjeningen og at dette kommer kjernevirksomheten til gode

1. Øke inntjeningen ved aktiv kostnadsstyring og flere faste givere
2. Øke inntjeningen på kapital og eiendom
3. Arbeide for å sikre rammevilkårene ved aktiv kontakt med besluttende myndigheter
4. Videreføre gjennomføring av innsamlingsstrategi​
5. Utrede og eventuelt iverksette en global eller regional nettbutikk​
6. Videreutvikle systemer for risikovurderinger og kvalitetssikring økonomiforvaltningen
7. Videreutvikle samarbeid mellom Beredskap Næringsliv og det operative arbeidet for å få avtaler med flere virksomheter

## Personal

### Hovedmål: At de ansattes kompetanse videreutvikles og at flere utestasjonerte har lenger ansettelsestid

1. Videreutvikle rekrutteringskompetansen og forbedre ansettelsesprosessene
2. Iverksette innføringsprogram og avslutningsprogram​ for ansatte
3. Utvikle og ta i bruk en plan for kompetanseutvikling av medarbeidere og ledere
4. Utvikle og ta i bruk plan for medarbeideroppfølging, -samlinger og -møter
5. Revidere retningslinjene for oppfølging av seksuelle krenkelser og varsling
6. Gi frivillige medarbeidere større ansvar og ordnede forhold til gjensidig nytte og glede

## Organisasjonsutvikling

### Hovedmål: At vi forenkler og utvikler organisasjonen i takt med behov og rammevilkår

1. Utarbeide strategi og handlingsplaner, tiltak og mål for de enkelte enhetene
2. Styrke og videreutvikle en organisasjonskultur som gjennomsyres av våre verdier
3. Forenkle administrative rutiner og ordninger, samt ta i bruk tjenlige digitale verktøy
4. Utvikle bedre systemer for intern kommunikasjon som sikrer at ansatte får lik informasjon til samme tid, bygger felles kultur og bidrar til at ansatte er tilstrekkelig informert til å utføre sitt arbeid.

## Post korona

Hovedmål: At vi tar med oss lærdommene fra koronapandemien i utviklingen av arbeidet

1. Iverksette plan for gradvis gjenåpning av de ulike delene av arbeidet
2. Ha fokus på de ansatte og deres behov for tilpasset oppfølging i kjølvannet av pandemien
3. Identifisere erfaringene vi har gjort under pandemien og bruke disse i utviklingen av arbeidet

# **Målsettinger til 2026**

1. **Kjennskap:** Øke kjennskapen blant nordmenn i utlandet fra 24% (2020) til over 40%.​
2. **Omdømme**: Øke fra 57% (2020) til 65% nordmenn med godt totalinntrykk på en årlig måling ​
3. **Medarbeidere I: ​**Alle ansatte har deltatt i kompetanseprogrammet​.
4. **Medarbeidere II:** Øke den gjennomsnittlige utestasjoneringstiden med ett år ​
5. **Antall møter:** ​Opprettholde antall møtte på turistkirkene sammenlignet med 2019
6. **Oppsøkende virksomhet:** ​Bruke år for år 3% mer av arbeidstiden til oppsøkende virksomhet
7. **Beredskapsavtaler:** ​Øke fra 220 i 2020 til minst 240 i 2026. ​Minst 5 med utvidet samarbeid
8. **Aktiviteter:** Alle enheter har identifisert minst fire nye miljøer; vet hvordan de nås, og hva vi kan tilby​
9. **Finansiering:** Trygge statlig finansiering ved omdømmebygging og relasjonsarbeid
10. **Inntjening:** Øke egeninntjeningen gjennom innsamling, beredskapssavtaler og salg.
11. **Bærekraft:** Redusere våre klimaavtrykk med 15% i løpet av strategiperioden.